શ્રીનગર- જમ્મુ અને કશ્મીરના અનંતનાગ જિલ્લામાં પોલીસની પેટ્રોલિંગ પાર્ટી ઉપર આતંકીઓએ હુમલો કર્યો હતો. જેમાં એક પોલીસકર્મી ઈજાગ્રસ્ત થયો છે જ્યારે જવાબી કાર્યવાહીમાં એક આતંકી ઠાર મરાયો છે. પોલીસના એક અધિકારીએ જણાવ્યું કે, આતંકીઓએ અનંતનાગ જિલ્લાના અચબાલ વિસ્તારમાં પોલીસ પાર્ટી ઉપર હુમલો કર્યો હતો. જોકે સુરક્ષા દળોએ સમય રહેતા જવાબી કાર્યવાહી કરી હતી અને આતંકી હુમલાને નિષ્ફળ બનાવ્યો હતો. પોલીસની જવાબી કાર્યવાહીમાં આતંકી સંગઠન લશ્કર-એ-તૈયબાનો એક આતંકી ઠાર મરાયો હતો. જેની પાસેથી હથિયાર જપ્ત કરવામાં આવ્યા હતા.